Robert Rich, 3. jarl av Warwick

Robert Rich, 3. jarl av Warwick (født 28. juni 1611, død 29. mai 1659) var en engelsk adelsmann som støttet rojalistene i den engelske borgerkrigen. (Hans far på sin side ga sin støtte til parlamentaristene.)

 Foreldre 
Han var sønn av Robert Rich, 2. jarl av Warwick, og Frances Hatton.

 Ekteskap og barn 
Den tredje jarlen av Warwick var gift to ganger. 

 Første ekteskap 
Hans første ekteskap, med Anne Cavendish (1611–1638), datter av William Cavendish, 2. jarl av Devonshire, ble inngått den 9. april 1632 ved Battersea, som den gang lå i Surrey, men nå er en del av London og ligger langs sørbredden av Themsen. Anthonis van Dyck har malt et portrett av lady Anne Rich i helfigur, som er datert 1637.Sir Anthony van Dyck Antwerp 1599-1641 London, Christie's

Ekteparet fikk kun ett barn, som også var jarlens eneste sønn. Han ble døpt Robert (1634-1658) som sin far. Anne Cavendish døde i 1638.

Warwicks sønn Robert Rich giftet seg i 1657 med Frances Cromwell (1638–1720), datter av Oliver Cromwell. Robert døde imidlertid av tuberkulose den 16. februar 1658 (1657/1658), mindre enn tre måneder etter ekteskapsinngåelsen, og 15 måneder før faren døde.Nettstedet The Peerage oppgi hans død til «ca, april 1658» Av den grunn gikk jarledømmet i arv til jarlens bror Charles, som ble den 4. jarl. Roberts enke giftet seg for øvrig på nytt med sir John Russell, 3. baronet av Chippenham. 

 Annet ekteskap 
Robert Rich, 3. jarl av Warwick, giftet seg for andre gang med Anne Cheeke, datter av sir Thomas Cheeke og Essex Rich. Anne var en slektning av ham, ettersom hennes mor Essex Rich var datter av Robert Rich, 1. jarl av Warwick.Essex Rich, The Peerage

Deres barn var:

 Anne Rich, som giftet seg med Thomas Barrington av Barrington Hall Essex, arving etter sir John Barrington, 3. baronet;
 Mary Rich, som giftet seg med sir Henry St. John, 1. vicomte St. John den 11. desember 1673 og døde i 1678 etter å ha født deres eneste sønn, Henry, vicomte Bolingbroke;
 Essex Rich, som giftet seg med Daniel Finch, 7. jarl av Nottingham den 16. juni 1674.Lady Essex Rich, The Peerage

 Død 
Robert Rich døde i 1659 i London, og ble gravlagt i Felsted i Essex. Etter hans død giftet hans enke seg på nytt med Richard Bourke, 8, jarl av Clanricarde.Anne Cheeke, The Peerage Han ble etterfulgt som jarl av Warwick av sin yngre bror Charles Rich.

 Referanser 

Kategori:Engelske jarler og grevinner